એન્જીનીયરીંગ વિદ્યાશાખાઓમાં ડીગ્રી કોર્સના છેલ્લા સેમેસ્ટરમાં વિદ્યાર્થીઓને પરીક્ષાના ભાગ રૂપે છેલ્લા છ મહિનામાં પોતે જે ભણ્યા હોય એનો ઉપયોગ કરીને કંઇક એવું બનાવવાનું હોય છે જે વ્યવહારિક જીવનમાં કામનું હોય. આ પ્રોજેક્ટ માટે વિદ્યાર્થીઓ ચોથું સેમેસ્ટર પૂરું થાય ત્યારથી જ કંપનીઓનાં બારણાં ખખડાવવા માંડતા હોય છે. મોટાભાગે કંપનીઓ એમને ત્યાં ચાલતા કોઇ પ્રોજેક્ટ માટે આવા વિદ્યાર્થીઓની મદદ લઇ લેતા હોય છે. સારી કંપનીઓ તેજસ્વી વિદ્યાર્થીઓને એ છ મહિના એમને ત્યાં કામ કરવાના બદલે મહેનતાણું પણ આપતી હોય છે. મોટાભાગના જોકે વિદ્યાર્થીની ગરજનો લાભ લઇ એમની પાસે મફતમાં જ સારું એવું કામ કઢાવી લેતા જોયા છે.